Lila – Die Spel | SkalkSkryf
« Het ma gehoor…?
Lila – Die Spel
Maart 18, 2010 deur Joh
Lila – die goddelike spel – en ons die spelers. Karakters op ‘n vehoog, soos Willem Wikkelspies dit gestel het.
Brahman, die goddelike absoluut, skep die spel in ‘n oomblik van saligheid. Nie omdat Dit iets kortkom nie, of gebrekkig in enige sin is nie, maar bloot as ‘n uitdrukking van saligheid. So word Lila dan verword as die handelinge van Brahman , in teenstelling met die gewone handelinge van karma wat gegrond word op individuele wilsuiting.
Maar sodanige uitdrukking skep dan die werklikheid van lyding, verganklikheid en die waan van selfdom. Elke speler se rol word geskryf met die illusie van bestaan ingevleg as basis van ons wese. Elkeen van ons, die akteurs, lewe onner die wan-indruk dat ons rol onteenseglik aller belangrik is.
Maar dis net ‘n spel – Lila.
Al wat belangrik is is dat die lewe – die spel – voortgaan, en ons moet elkeen ons deel daartoe bydra deur ons karma.
Karma is ons handelinge, gebasseer op die gevoel van unieke bestaan as onafhanklike wese, wat ten doel het om bestaan voort te sit.
Die spel moet voortgaan – vir ewig.
Posted in Joh | Tagged bestaan, karma, Lila | 3 Kommentaar
op Maart 19, 2010 at 9:19 nm Louwie
Vir ewig, of tot Brahman verveeld raak met die storie en iets anders bedink?
op Maart 19, 2010 at 10:15 nm Joh
Relatief tot die menslike bestaan – vir ewig.
In absolute terme – totdat Brahman self vergaan.
Gelukkig is Brahman nie beperk deur of tot menslike emosies en wanopvattings nie, so verveeldheid is nie ‘n kwessie nie, ôk nie opwinding nie, en waarskynlik ôk nie deernis nie.
Ons is alleen.
op Maart 20, 2010 at 8:29 vm Andrew
Brahman doesn’t know and he doesn’t care. Indifference is the strongest force in the universe.